Lav et referat af nedenstående tekst:

Tekst:
En bulgarsk lastbilchauffør har siden den 22. december været strandet på en rasteplads ved Suldrup i Himmerland. Han har angiveligt levet uden penge, mad og varme.  Chaufføren kan ikke køre, fordi lastbilens batterier og elsystem er gået i stykker. På Facebook har historien om den strandede bulgarske lastbilchauffør skabt en del debat mellem danske chauffører, og mellem jul og nytår er flere mødt op på rastepladsen, hvor folk har givet chaufføren mad og drikke. Onsdag fik en flok danske chauffører nok, og nu har de samlet penge ind til manden, så han kan få ordnet sin lastbil. - Manden har holdt her siden jul. Det kan da ikke være meningen. Folk sviner ham til på Facebook og kalder ham for en østabe. Det er sgu ikke i orden. Han er et menneske som dig og mig, siger Claus Jensen, chauffør ved Serup Transport, til TV2 Nord. Det er sgu ikke i orden. Han er et menneske som dig og mig. Claus Jensen og andre lastbilchauffører har samlet 1000 kroner ind.  Det er på ottende døgn, at den bulgarske lastbilchauffør sidder fast. Lastbilen er gået i stykker, og manden har tilsyneladende ikke haft noget at spise. Med lidt besvær og hjælp fra Google Translate har Claus Jensen fundet ud af, at manden er 67 år og hedder Angel Bratanov. Angels batteri på lastbilen virker ikke, og før Angel kan køre videre, skal vognmanden have lastbilen repareret – det sker først efter nytår. For Claus Jensen handler det mest af alt om at hjælpe en uheldig kollega, men på rastepladsen er der delte meninger om sagen. - Det rør mig ikke. De kommer her op for at konkurere med os. De løber med vores job. Så det kan jeg ikke have ondt af, siger Bjarne Gottborg Madsen, vognmand, B.G. Madsen. - Når jeg ser på ham, kan jeg godt få ondt af ham. Jeg vender den om - for det kunne jo lige så godt have være mig, der havde brug for hjælp i udlandet et sted, siger Torben Pugh, chauffør Nygreen Transport. DSV, der har hyrret bulgurens vognmand, fortæller til TV2Nord, at man ikke har kendt til, at manden ikke havde hverken mad eller drikke. DSV oplyser, at de nu vil undersøge sagen nærmere. Og de bekræfter, at vognmanden vil reparere lastbilen efter nytår.

Referat:
En flok danske chauffører fik medlidenhed med en bulgarsk chauffør, der i over en uge har opholdt sig på en rasteplads uden mad, drikke og penge.